|  |  |
| --- | --- |
| Studienævn for Litteraturvidenskab og  Kulturstudier | |
| **Emne:** | Referat fra møde i studienævn for Litteraturvidenskab og Kulturstudier |
| **Dato og tidspunkt:** | 22. april 2020 kl. 10.15-12.00 |
| **Sted:** | Skype |
| **Deltagere:** | Søren Frank (SF), Adam Paulsen (AP), Sten Pultz Moslund (SM), Anne Klara Bom (AB), Charlotte Kroløkke (CK), Martin Hemmje Østergaard (MØ), Signe Amalie Larsen (SL), Line Jørgensen (LJ), Signe Østergaard Christensen (SØ), Jeanet Dal (JD) Koral Levy (KL) Mervan Erdem (ME) |
| **Afbud fra:** |  |
| **Referent:** | Ingelise Nielsen (IN) |

|  |  |  |
| --- | --- | --- |
| **Dagsorden**  **1. Godkendelse af dagsorden**  Dagsordenen blev godkendt.  **2**. **Orientering om godkendt referat fra møde i studienævnet 4. marts 2020**  Referatet blev taget til efterretning.  **3. Meddelelser**  *a) Studienævnsformand*   1. Ministeriet og fakultetet har givet en række retningslinjer for vores arbejde i studienævnet under coronakrisen. Helt overordnet set er vi blevet bedt om at være fleksible i vores behandling af sager, hvor vi ellers er pålagt nogle ret strikse retningslinjer. På grund af den nuværende situations ekstraordinære karakter vil de afgørelser, som træffes i øjeblikket, jo ikke kunne danne præcedens. 2. På seneste uddannelsesrådsmøde blev det diskuteret, hvordan det går med undervisningen under universitets nedlukning. Opfordringen var, at underviserne begynder at konvertere asynkron undervisning til synkron online undervisning, i hvert fald i et vist omfang. Den opfordring gives hermed videre til uddannelsernes undervisere, således at de sikrer, at der i den sidste tid op til eksamen bliver mere direkte kontakt til de studerende.   *b) Studieleder Kulturstudier*   * 1. Orientering om optagelsestal 2020   Vi har kapacitet på 30, og vi har fået 50 ansøgninger. I forhold til sidste år, er det et fald på 14 ansøgere. Der er 39 førsteprioritetsansøgninger. Vi har stadig nok ansøgere, og vi får overblik over kvaliteten af ansøgningerne i starten af maj, når vi får adgang til dem. Først den 4. maj kender vi optagelsestallet for Æstetik og Kulturanalyse.  *c) Studieleder Litteraturvidenskab*   * 1. Orientering om optagelsestal KA 2020   I forhold til sidste år er der sket en stigning i ansøgertallet fra 19 til 24, og antallet af førsteprioritetsansøgninger er steget fra 18 til 20. Vi har et kapacitetstal på 13, men fakultetet har orienteret os om, at de arbejder med en ret stor overbooking.   * 1. Orientering om optagelsestal BA kvote 2   Der er en bemærkelsesværdig stigning fra 56 ansøgninger sidste år til 88 i år. Der er samtidig sket næsten en fordobling af førsteprioritetsansøgninger fra 19 til 35.  .   * 1. Orientering om omlægning af Eksternt projektforløb KRoF   Vi har en lille gruppe på KRoF, som på grund af coronakrisen ikke kan indfri minimumskrav om 240 arbejdstimer i praktikken. Da vi skal sikre en arbejdsbyrde som svarer til 20 ECTS, har vi givet dem nogle andre valgmuligheder for at opgradere deres projektrapport.   * 1. Status på udvekslingsaftaler   Vi afventer muligheden for et fysisk møde.   * 1. Status på bemandingssituationen   På baggrund af statusmødet i forbindelse med uddannelsesberetningen har der i studienævnet været nogle diskussioner om bemandingssituationen på Litteraturvidenskab. Vi har fortsat fokus på, hvor meget vi skal låne i andre fagmiljøer for at overholde studieordningens krav til undervisning.  *c) De studerende*   * 1. Undervisning under coronakrisen   MØ fortæller, at motivationen daler. Da vi næsten kun bliver præsenteret for asynkron undervisning, er det oplagt at se kursernes videoer samlet i forbindelse med eksamenslæsningen. Det havde været mere fordelagtigt med online zoomundervisning. SL fortæller, at man på Kulturstudier er blevet præsenteret for forskellige undervisningsformer. På Kulturformidlingsfaget er der givet to timers slideshow med speak hen over og derefter en times diskussion på zoom. Det var en god kombination. Der er desuden stor forskel i antallet af deltagere til den forskellige undervisning.  MØ og KL indstiller til, at der bliver givet mere undervisning over zoom, da den synkrone undervisning synes at være mere motiverende og give bedre læring.  SF vil tage de studerendes input med videre. Han forklarer, at problemet kan være, at SDU fra starten opfordrede til asynkron undervisning af hensyn til systemkapaciteten, men det har dog nu længe været italesat, at de studerende ønsker synkron undervisning. LJ gør dog opmærksom på, at studerende med børn kan have svært ved at følge den synkrone undervisning.  CK vil også tage indstillingen med videre – og fortæller, at underviserne også oplever, at den synkrone undervisning giver et bedre udgangspunkt for at støtte de studerendes læring.  *d) Andre*  Ingen meddelelser. |  |  |
| **4. Merit og dispensationsansøgninger**  Se det lukkede referat.  **5. Sager til behandling eksamen**  *a) Gennemgang af eksamensændringer*  Underviseren på faget Smagskulturer spørger til, om det er muligt ved sommereksamen 2020 at ændre fagets udprøvning fra løbende synopsis- plus mundtlig eksamen til fri skriftlig hjemmeopgave, samt om at få ændret bedømmelsesformen fra 7-trinsskala til bestået/ikke-bestået. Ændringen er dels begrundet med, at underviseren kom ind i faget sent på grund af den oprindelige undervisers sygemelding, dels på grund af coronakrisen. **Studienævnet godkendte ændringen til en skriftlig udprøvning, men sagde nej til ændring af bedømmelsesform.** SF indhenter vurdering fra fagmiljøet om længden af den skriftlige opgave.  Studienævnet gennemgik derefter sommerens eksamensformer for at se, om der er fag, hvor det ved en omlægning af eksamen til digital udprøvning, kan være nødvendigt at ændre eksamensformen – den såkaldte plan B. SDU afventer stadig om sommerens eksamener kan foregå med fysisk fremmøde.  I faget Kulturanalytisk Metode er det blevet defineret, hvordan de studerende kan bestå ved undervisningsdeltagelse uden fysisk fremmøde. De øvrige af Kulturstudiers eksamener kan omlægges til digital eksamen uden ændringer.  På Litteraturvidenskab har den digitale afvikling af fagene Litteratur- og kulturhistorie 1500/1600 og 1900/2000 givet anledning til en mindre omlægning, da den individuelle MCQ nu tæller 100%. I Litterær analyse – drama, hvor eksamensformen normalt er undervisningsdeltagelse, er eksamensformen ændret til en kort bunden hjemmeopgave. Ellers er det ikke nødvendigt med ændringer i fagenes eksamensformer.  **Studienævnet godkendte oversigten.**  **6. Sager til behandling studieordninger**  *a) Godkendelse af ændringer i fagbeskrivelser for Litteraturteori og metode 1 og 2*.  Det seneste år har vi, som et pilotprojekt, haft RIO med i Litteraturteori og -metode, men alle involverede parter har vurderet, at det ikke har fungeret efter hensigten. Vi har derfor ekstraordinært fået lov til at ændre fagskrivelsen efter deadline. Vi vil naturligvis arbejde med employabilitet på andre måder.  **Studienævnet godkendte at deltagelse af RIO skrives ud af fagbeskrivelsen for Litteraturteori og -metode 1 og 2.**  SF orienterede om, at han havde fået en henvendelse fra studerende, som gjorde opmærksom på, at det er uhensigtsmæssigt at portfolio-opgaverne i Litteraturteori og metode 2 er på 5-6 sider, men at den endelige portfolio er på 9-10 sider, da det betyder, at man skal slette ret meget ved den afsluttende aflevering. **Studienævnet godkendte, at portfolio-opgaverne noteres med sideomfanget 4-6 sider.**  I Litteraturteori og metode 1 er der forslag om at ændre i målbeskrivelsen, så det bliver klart, at et af fagets mål er at kunne omsætte de æstetiske teorier til metodisk praksis. **Studienævnet besluttede at godkende** flg. omformulering af målbeskrivelsen: Den studerende skal efter endt undervisning kunne anvende de teoretiske og æstetiske begreber i en analytisk praksis  **7. Sager til behandling kvalitetspolitikken**  *a) LITT og KUL: fortsat planlægning af studiestarten*  Planlægningen er **ikke kommet meget videre** siden sidste studienævnsmøde. Kulturstudier har tre tutorer, og Litteraturvidenskab har seks tutorer, som skal assistere ved studiestarten. Litteraturstudier er i gang med at opslå en stilling som studiegruppefacilitator. Der frist for endelig studiestartsprogram den 1. juni.  *b) Eksamensstatistik E19*  **Udskydes til næste gang.** Der synes umiddelbart ikke at være problemer.  *c) Årsberetning 2019 Censorkorps for Kulturstudier*  **Studienævnet tog årsberetningen til efterretning**, og havde ingen bemærkninger.  **8. Sager til behandling undervisning**  *a) LITT og KUL: midtvejsevaluering*  **Udskydes til næste gang.**  *b) Semesterafrapporteringsmøde E19*  **Udskydes til næste gang.**  **9. Andre sager til behandling**  *a) Høring om tiltag der skal indgå i nyt fælles koncept for evaluering af uddannelseselementer. Frist 28. april 2020*  **Studienævnet tilslutter sig** og har ingen kommentarer.  **10. Eventuelt**  Intet under eventuelt.  **Ekstraordinært studienævnsmødet den 24. april 2020**  Den 24. april 2020 blev der afholdt et ekstraordinært studienævnsmøde, hvor man, på baggrund af en forespørgsel fra fakultetet om afviklingen af mundtlige eksamener ved sommereksamen 2020, tog stilling til om studienævnet foretrak:   1. at der meldes ud nu til de studerende, at den mundtlige eksamen i deres kursus afvikles digitalt/online (uanset en eventuel genåbning af SDU i maj-juni) 2. stadig at afvente, om en fysisk mundtlig eksamen bliver mulig, og senest melder ud 14 dage før eksamen   **På baggrund af diskussion på mødet samt skriftlige indmeldinger fra de fraværende studienævnsmedlemmer, blev nævnet enige om at indmelde, at man foretrækker at afvente indtil 10. maj 2020 om en fysisk mundtlig eksamen bliver mulig**. |  |  |